Mit szól ahhoz Pacher Tibor, a tudóscsapat vezetője, hogy Magyarország is beszállt az űrversenybe? Podcast!

Mi köze a belarusz diktátornak az oroszokhoz? Miért belarusz, miért nem Fehéroroszország?

Miben tud egyetérteni a szélsőjobboldal és a Háttér Társaság? Dúró Dóra és Dombos Tamás a Helyzetben!

Lesz-e még bármi ugyanolyan, mint a járvány előtt? Jól költi-e el az állam a gazdasági akcióterv támogatásait?

A Helyzetben az abaújkéri Wesley János Iskolába látogattunk, hogy megtudjuk: mit jelent az ott tanulóknak és a pedagógusoknak a kormány megszorítása.

Orbán Viktor bejelentette, a Magyar Közlöny megírta: hétfőtől minden szórakozóhely és kocsma legkésőbb este 11 óráig lehet nyitva. Mit hoz majd magával a 23 órás zárás?

Átlagosan 4-5 bőröndnyi koszos ruhát visz magával a Fehér Házba, hogy miközben ő az amerikai elnökkel tárgyal, kimossák neki.

Romániában a megyei és helyi önkormányzatokban lévő női képviselők aránya eddig is eléggé alacsony volt, egy civil szervezet adatai szerint ez az arány a mostani választások után sem fog sokat javulni.

Az alkotmánybíróság elnöke külön leszögezte: a szájmaszk kötelező viselete nem sérti senki szabadságát, az alkotmány nem ad jogot a megtagadására.

Az ügyvédként dolgozó Alexandra Wilsont ketten is ki akarták küldeni ugyanazon a napon a tárgyalóteremből.

Kígyót-békát kiabálunk általában a közösségi oldalakat üzemeltető külföldi cégóriásokra, amikor azok önkényesen letiltanak embereket, cenzúráznak tartalmakat, de olyat még náluk is ritkán látni, mint ami az elmúlt napokban a Moly.hu nevű könyves közösségi oldalon történt:

új szabályokat vezettek be, majd az elégedetlenség nyomán a helyzet odáig fajult, hogy az oldal moderátorai akárkit letiltottak, aki a „süti” szóval kapcsolatban posztolt az oldalra,

de azok is belekerültek a szórásba, akik csak megpróbálták az oldalon keresztül megérdeklődni, hogy mégis mi a fene történik egészen pontosan.

A továbbiakban nevük elhallgatását kérő felhasználók segítségével rekonstruáltuk, hogy mi is történt pontosan.

Kerestük a Moly üzemeltetőit is, de egyelőre nem sikerült velük kapcsolatba lépnünk.

Ne szaladjunk ennyire előre

Kezdjük az elején: a Moly.hu egy könyves közösségi oldal, olyan, mint a Goodreads, csak magyar. Felkerülnek rá a könyvek, amiket lehet értékelni, a felhasználók pedig különféle tematikus alcsatornákat hozhatnak létre, amelyet itt zónának hívnak. Az oldalt egy viszonylag kis belsős csapat üzemelteti, és sok önkéntes segít a működtetésében, a tartalomgyártás pedig szinte teljes egészében a felhasználókra van bízva.

Van is egy sor kezdeményezés, ami innen indult el és itt fut, például a Merítés, ami egy havi összefoglaló témák szerint a molyos tartalmakból, vagy ilyen a Merítés nevű irodalmi díj, amit az oldal felhasználói működtetnek, vagy innen indult az SFF Vektor, ahol szintén felhasználók dolgoznak együtt azon, hogy évente 10-10 sci-fi és fantasykönyvet ajánljanak a közönségnek.

Pénteken több, az oldalon sokak által követett felhasználó is arról értesítette követőit, hogy elhagyja az oldalt

– részletes magyarázatot azonban nem nagyon fűztek hozzá, vagy akik mégis, azoknak egy idő után eltűnt a bejegyzése. Mint kiderült, az egésznek a nagy sütigate-hez, és az ehhez fűződő szabálymódosításokhoz van köze.

Na de mi van a sütivel?

Mielőtt rátérnénk a sütigate eseményeire, érdemes megemlíteni, hogy az elmúlt hónapokban volt pár ügy, ami borzolta a kedélyeket az oldalon. Ebből az ami leginkább látszott kifelé, az volt, amikor végül az oldal üzemeltetői egy teljes kiadót töröltek az oldalról. (Röviden: a kiadó többek között perrel fenyegette a könyvükről negatív kritikát író felhasználókat.)

Erről végül posztot is írtak az oldalra „Vérszagra gyűl az éji moly” címmel, amiben nem csak a Moly szabályai ellen vétő kiadót, de a velük vitában álló felhasználókat is elmarasztalták az oldal üzemeltetői: „(...) azok, akik részt vettek ebben a csörtében, nem a legjobb ügyfeleink.” Több témában született kritikus karcot (így hívják a posztokat az oldalon) is elrejtettek az oldal moderátorai az eset után, és sok felhasználó már ekkor eléggé csalódott az oldalban.

Egy héttel ezelőtt pedig bevezettek pár módosítást az oldal működésében, ami jó pár felhasználónak nem nyerte el a tetszését. Tudni kell, hogy a Moly szabályai alapján tilos magát a Moly működési rendszerét témává tenni, kritizálni az oldalon, a készítők arra kérik a felhasználókat, hogy ha bajuk van, akkor írjanak nekik az erre szolgáló fülön, vagy tegyenek javaslatot azon a felületen, ahol az új funkciókra lehet javaslatot tenni.

Amennyire sikerült kihámoznunk a történetet, a kicsit disztopikusnak tűnő szabályt áthágva pár felhasználó azonban nyilvánosan is jelezte, hogy problémája van a dologgal.

Valahogy így indult a sütigate, ugyanis az egyik tiltakozó felhasználó például a Moly random idézetet adó Szerencsesüti-alkalmazását is használta, amikor már szakmányban rejtették el a posztjait, így ezt a posztot is eltüntették. Ennek nyomán valamiért a moderátorok elkezdtek külön pikkelni a sütis dolgokra.

Így lett az ellenállás jelképe a süti: ahogy a közösségben több csatornán terjedni kezdett, hogy a moderátorok valamiért kifejezetten allergiásak a „süti” szóra, sokan a konkrét ügy ismerete nélkül, csak poénból is kipróbálták a dolgot,

az egésznek pedig az lett a vége, hogy úgy tűnt: bármilyen sütivel kapcsolatos tartalom megosztását lázadásnak vélték a moderátorok, és rejtették a posztokat, tiltották az embereket,

akik azt sem tudták, miért intézkedtek ellenük, mi lesz folyó ügyeikkel az oldalon, és visszakapják-e azt a pénzt, amit a pro-tagságért fizettek az oldalnak – és ezekre a kérdésekre nem kaptak választ, hiába érdeklődtek mindenféle felületen az oldal üzemeltetőinél.

(Közben sikerült elérnünk a MMolyt vezető Nagy Bencét, aki bővebb tájékoztatást hétfőre ígért, egyelőre viszonyt annyit közölt, hogy „összesen három olyan személy lett felfüggesztve, aki leírta a süti szót”, és mindössze öt embert függesztettek fel.)

Végül a Moly.hu oldalán új formában jelentek meg az oldal működési szabályai, ezzel párhuzamosan pedig több olyan felhasználó tiltását is feloldották, akiket a nagy sütiellenes moderátori háború kapcsán tiltottak le. Az utolsó három pont utal arra, hogy mi történt az elmúlt napokban: egyrészről ismét írják, hogy a Moly működése nem téma az oldalon, másrészt pedig ott van ez a szakasz:

„A Moly sok munkával és szeretettel készült. Elvárjuk, hogy ha már használod, becsüld is. Ha kiderül számunkra, hogy képtelen vagy tisztelettel beszélni az oldalról és készítőiről, töröljük a profilodat. Hasonló sorsra jutnak a dupla profilok és létrehozóik; a nyilvánvalóan csak trollkodási szándékkal regisztrált tagok; azok, akik megpróbálják kijátszani a szabályokat, vagy úgy gondolják, hogy lázadni, tüntetni az oldal üzemeltetői ellen jópofa dolog; és azok is, akik akár üzenetben, akár nyilvánosan fenyegetőznek, vagy ártó szándékuknak adnak hangot.”

„Ez alapján eléggé úgy tűnik, hogy nem is egy közösségi oldalon, hanem valami nagyon konzervatív nyári táborban vagyunk” – mondta nekünk az egyik érintett felhasználó. Egy másik pedig így foglalta össze az eseményeket, utalva az oldal működtetőire:

„három ember nem közösség, a közösség mi vagyunk.”

Kerestük a Moly működtetőit, hogy megismerjük az ő verziójukat is az eseményekről, de egyelőre nem értük el őket.

FRISSÍTÉS (2019. 08. 31. 08:38): Sikerült elérnünk a Molyt vezető Nagy Bencét, aki egyelőre csak arra szorítkozott, hogy lapunkkal közölje:

szerintük a süti szó leírása miatt csak három, összesen pedig öt felhasználót függesztettek fel.

„Továbbá aki reklamálta, hogy mikor kapja vissza a pro tagsága árát, a naplófájlok szerint korábban elajándékozta mindet” – írta Nagy, aki részletesebb tájékoztatást hétfőre ígért az üggyel kapcsolatban.

FOTÓ: Azonnali

Please enable JavaScript to view the comments powered by Disqus.

Disqus